b'\n_START_ARTICLE_\nRichard Levinson\n_START_PARAGRAPH_\nRichard Levinson (7. elokuuta 1934 \xe2\x80\x93 12. maaliskuuta 1987) oli yhdysvaltalainen tuottaja. H\xc3\xa4n syntyi Philadelphiassa, Pennsylvaniassa, ja valmistui Pennsylvanian yliopistosta kandidaatin arvolla taloustieteist\xc3\xa4 vuonna 1956._NEWLINE_Levinson oli mukana luomassa ja ty\xc3\xb6st\xc3\xa4m\xc3\xa4ss\xc3\xa4 useita menestyssarjoja, joista t\xc3\xa4rkeimpi\xc3\xa4 ovat Columbo, Mannix, Ellery Queen ja Murhasta tuli totta. H\xc3\xa4n teki usein yhteisty\xc3\xb6t\xc3\xa4 William Linkin kanssa, ja kaksikko p\xc3\xa4\xc3\xa4sikin vuonna 1995 yhdess\xc3\xa4 Television Academy Hall of Fameen._NEWLINE_Levinsonin ty\xc3\xb6 ei rajoittunut yksinomaan televisioon, vaan h\xc3\xa4n my\xc3\xb6s k\xc3\xa4sikirjoitti ja tuotti elokuvia. Niist\xc3\xa4 yksi oli Hindenburg (1975). Levinsonille my\xc3\xb6nnettiin kolme Edgar- ja kaksi Emmy-palkintoa. H\xc3\xa4n oli vuodesta 1969 naimisissa Rosanna Huffmanin kanssa, ja h\xc3\xa4nell\xc3\xa4 oli tyt\xc3\xa4r Christine._NEWLINE_Levinson kuoli syd\xc3\xa4nkohtaukseen Los Angelesissa 52-vuotiaana.'